«Ի՞նչ տեղի ունեցած է Հայաստանի մէջ, շատ պարզ բան մը. Հայաստանի քաղաքացին եւ հայ ժողովուրդը սկսած են հաւատալ իրենք իրենց. առանցքային փոփոխութիւնը, որ տեղի ունեցած է` այս է: Կապ չունի, թէ ո՛վ իշխանութիւն է եւ ով՝ ընդդիմութիւն, Հայաստանի Հանրապետութեան մէջ իշխանութիւնը ժողովուրդն է, եւ ասոր մէջ որեւէ չափազանցութիւն չկայ: Այսօր ընդունած եմ Ֆրանսա-Հայաստան բարեկամական խումբի ներկայացուցիչները, որոնց հետ տեղի ունեցաւ հետաքրքրական զրոյց. անոնց ըսի, որ Հայաստանի Հանրապետութեան մէջ կը ձեւաւորուի կառավարման նոր համակարգ. ատիկա ճիշդ ժողովրդաիշխանութիւնն է: Քանի որ այս արտայայտութիւնը թիւրըմբռնումներու տեղիք կու տայ, անդրադառնամ, որ այս խօսքով նկատի ունիմ հետեւեալը. Հայաստանի Հանրապետութեան քաղաքացիները աւելի կարեւոր մասնակցութիւն պէտք է ունենան երկրի կառավարումին, յատկապէս հանրաքուէներու միջոցով: Կը կարծեմ, թէ Հայաստանի մէջ սկսած է նոր գործընթաց մը, որ կը տարածուի աշխարհին մէջ: Կ’ուզեմ հաւատալ, որ հայ ժողովուրդը եւ Հայաստանը ստանձնած են դերակատարութիւն մը, որ ունի համաշխարհային նշանակութիւն, եւ կը կարծեմ, որ հայ ժողովուրդը ունի ներուժ, պատմութիւն եւ հմտութիւն աշխարհի մէջ նոր համակարգերու ստեղծումի ճանապարհին իր դերակատարումը ունենալու համար: